recursal/SuperWikiNEXT-32B huggingface dataset:
நூற்கண்டுகள்
**நூல்** என்பது நீண்ட தொடர்ச்சியாக ஒன்றோடொன்று பிணைத்து இறுக்கப்பட்ட இழைகளாகும். இது நெசவு, தையல் மற்றும் ஆடைகள் உற்பத்திக்கு பயன்படுகிறது. பஞ்சு, கம்பளி போன்ற இயற்கைப் பொருட்களாலும், நெகிழி, செயற்கை இழை போன்ற செயற்கைப் பொருட்களாலும் நூல்கள் தயாரிக்கப்படுகின்றன.

தொல்காப்பியம் நூல் என்னும் சொல்லைக் குறிப்பிடுகிறது. அந்தணர்,முனிவர் போன்றோர் பல இடங்களுக்கும் செல்லக்கூடியவர்கள். அவர்கள் எப்போதும் சிறுபானையை நீர் எடுத்துச் செல்வதற்காகப் பயன்படுத்துவர். அப்பானையை வைத்துச் கொள்வதற்கு வசதியாக நூலால் செய்த உறியைப் பயன்படுத்துவர்.எனவே இங்கு நூல்,கரகம்,முக்கோல்,மணை போன்ற பொருட்கள் அனைத்தும் கையில் வைத்து எடுத்துச் செல்லக்கூடியவையாகவே இருப்பதை கவனிக்க வேண்டும். இந்த நூல் என்பதை சில உரையாசிரியர்கள் தவறாக பூணூல் எனக் குறிப்பிடுகின்றனர். தோளில் அணியும் பூணூலை கையில் எதற்காக முனிவர்கள் எடுத்துச் செல்ல வேண்டும் எனச் சிந்தித்தால் இந்த நூல் என்பது உறி நூல் என்பது புலப்படும்.

அடிக்குறிப்பு
-------------

1. ↑  
நூலே, கரகம், முக்கோல், மணையே,  

ஆயும் காலை, அந்தணர்க்கு உரிய. (தொல்காப்பியம்,3-615)
**சனிரா பஜ்ராச்சார்யா** ( நேபாளி: चनिरा बज्राचार्य  ; பிறப்பு 1995) ஒரு முன்னாள் குமாரி அல்லது நேபாளத்தில் உள்ள படானின் வாழும் தெய்வம் என்று அறியப்படுகிறார்.

சுயசரிதை
--------

இவர் நேபாளத்தில் பிறந்தார், ஏப்ரல் 2000 இல் வாழும் தெய்வமாக தேர்ந்தெடுக்கப்பட்டார், மேலும் இவர் ஐந்து வயதாக இருந்தபோது அரியணை ஏறினார்.  மே 2001 இன் பிற்பகுதியில், கெட்ட சகுனமாக விளக்கப்பட்டதில் நான்கு நாட்கள் அழுதார். இவர் அழுகையை நிறுத்திய மறுநாள், நேபாள அரசகுடும்பத்தினர் படுகொலை நிகழ்ந்தது.  குமாரிக்கு வழக்கப்படி 15 வயதில் முதன்முறையாக மாதவிடாய் வந்தபோது இவரது ஆட்சிக்காலம் முடிந்தது. இவருக்குப் பின் சமிதா பஜ்ராச்சார்யா பதவியேற்றார்.  பஜ்ராச்சார்யா தன குமாரி பஜ்ராச்சார்யாவின் மருமகள் ஆவார், இவர் நீண்ட காலமாக வாழும் தெய்வங்களில் ஒருவராக இருந்தார், இவர் மூன்று தசாப்தங்களாக பாட்டனில் ஆட்சி செய்தார். 

பஜ்ராச்சார்யா சரளமாக ஆங்கிலம் பேசுகிறார், இவர் வாழும் தெய்வமாக ஆட்சி செய்த காலத்தில் இம்மொழியைக் கற்றுக்கொண்டார். இவர் வாழும் தெய்வமாக ஓய்வு பெற்றதைத் தொடர்ந்து, காத்மாண்டு பல்கலைக்கழகத்தில் வணிக நிர்வாகத்தைப் பயின்றார், இறுதியில் வணிக நிர்வாகத்தில் முதுகலைப் பெற்றார்.

சான்றுகள்
---------

1. ↑  Narang, Sonia (2014-06-18). "Nepal's living goddess who still has to do homework". bbc.co.uk. 2016-12-08 அன்று பார்க்கப்பட்டது.
2. ↑  Emily, Emily (15 July 2022). "Ex-Goddess Works to Reform 700-Year Tradition. Her M.B.A. Helps". *The New York Times*. 27 July 2022 அன்று பார்க்கப்பட்டது.
3. ↑  McCarthy, Julie (2015-08-28). "The Very Strange Life Of Nepal's Child Goddess". npr.org. 2016-12-08 அன்று பார்க்கப்பட்டது.
4. ↑  "Nepal's earthquake forces 'living goddess' to break decades of seclusion". theguardian.com. 2015-07-20. 2016-12-08 அன்று பார்க்கப்பட்டது.
5. ↑  Emily, Emily (15 July 2022). "Ex-Goddess Works to Reform 700-Year Tradition. Her M.B.A. Helps". *The New York Times*. 27 July 2022 அன்று பார்க்கப்பட்டது.Emily, Emily (15 July 2022). "Ex-Goddess Works to Reform 700-Year Tradition. Her M.B.A. Helps". *The New York Times*. Retrieved 27 July 2022.
இலக்கிய நய அல்லது பாரம்பரிய**மொங்கோலிய எழுத்துமுறை**(மொங்கோலிய எழுத்துமுறையில்: ᠮᠣᠩᠭᠣᠯ ᠪᠢᠴᠢᠭ *மங்யோல் பிசிக்*;
மங்கோலிய சிரில்லிக்கில்: Монгол бичиг *மங்கோல் பிசிக்*) என்பது மொங்கோலிய மொழிக்காக முதன்முதலில் உருவாக்கப்பட்ட எழுத்துமுறையாகும். இது **ஹுடும் மங்கோல் பிசிக்** என்றும் அழைக்கப்படுகிறது.
1946ல் சிரில்லிக் எழுத்துமுறை அறிமுகப்படுத்தப்பட்ட வரை இதுவே பயன்பாட்டில் இருந்தது. இது பழைய உய்குர் எழுத்துமுறையில் இருந்து உருவாக்கப்பட்டது. இந்த எழுத்துமுறை ஒயிரடு மற்றும் மஞ்சூ மொழிகளுக்கும் பயன்படுத்தப்பட்டது. இம்முறை மொங்கோலியம், சிபே மற்றும் ஆய்வுரீதியாக எவங்கி மொழிகளை எழுத சீனாவின் உள் மங்கோலியா மற்றும் பிற பகுதிகளில் இன்றும் பயன்படுத்தப்படுகிறது.

எழுத்துக்கள்
------------

மங்கோலிய எழுத்தில் "மங்கோல்" எழுதப்பட்டுள்ளது: 1.பாரம்பரியம், 2.மடிக்கப்பட்டது, 3. பக்ஸ்-பா, 4. டோடோ, 5.மஞ்சூ, 6.சோயோம்போ, 7. கிடைமட்டம், 8. சிரில்லிக்
உள் மங்கோலியாவின் தலைநகரான கோகோட்டில் ஒரு கே.எப்.சி. சீன, மங்கோலிய மற்றும் ஆங்கில மொழிகளில் ஒரு மும்மொழி பெயர்ப் பலகையுடன்

உதாரணங்கள்
----------

செங்கிஸ் கான் என்பது மங்கோலிய எழுத்துமுறையில்
மங்கோலிய மக்கள் குடியரசு

உசாத்துணை
---------

1. ↑  Campbell, George L. (1997) (in en). *Handbook of Scripts and Alphabets*. Psychology Press. பன்னாட்டுத் தரப்புத்தக எண்:9780415183444. .

வெளி இணைப்புகள்
---------------

விக்கிமீடியா பொதுவகத்தில்,  
 ***Mongolian script***   
என்பதின் ஊடகங்கள் உள்ளன. 

* Making Sense of the Traditional Mongolian Script
* StudyMongolian: Written forms with audio pronunciation
* Omniglot: Mongolian Alphabet
* The Silver Horde: Mongol Scripts
* Online tool for Mongolian script transliteration
* Automatic converter for Traditional Mongolian and Cyrillic Mongolian by the Computer College of Inner Mongolia University
ஆங்கிலத்தில் ஃபிளை இன் ஆயின்மெண்ட் (**fly in the ointment)** என்பது ஒரு மரபுத்தொடர் ஆகும். குறிப்பாக இந்த மரபுத் தொடரானது *மகிழ்ச்சியான தருணத்தில் யாராவது எரிச்சல்படுத்துவது* பற்றி குறிப்பிடுவது ஆகும். எ.கா.

*We had a cookstove, beans, and plates; the fly in the ointment was the lack of a can opener.*
இந்தச் சொற்றொடரின் ஆரம்பகாலப் பயன்பாடு விவிலியத்தில் பிரசங்கி 10:1-ம் வசனத்தில், தென்படுகிறது:

Dead flies cause the ointment of the apothecary to send forth a stinking savour. (Ecclesiastes 10:1)
பழங் காலத்தில் மருத்துவர்கள் பெரிய பாத்திரம் அளவுக்கு மருத்துவக் களிம்புகளைச் சேமித்து வைத்திருப்பார்கள். சிகிச்சைக்கு வருபவர்களுக்கு அதிலிருந்து தேவையான அளவுக்குக் களிம்பை எடுத்துத் தருவார்கள். எத்தனையோ ஆயிரம் பேரைக் குணப்படுத்தும் களிம்பைக் கொண்ட அந்த பாத்திரத்தில் ஒரு சிறிய ஈ விழுந்துவிடும். அதனால், அந்த மொத்தக் களிம்புமே கெட்டுப் போய் பயனற்றதாகிவிடும். இவ்வாறு **களிம்பில் ஈ** விழுந்துவிடுவதிலிருந்து மேற்கண்ட சொற்றொடர் பிறந்தது.

ஆதாரங்கள்
---------

* *The Fly in the Ointment: 70 Fascinating Commentaries on the Science of Everyday Life* by Joseph A. Schwarcz, Ecw Press, May 28, 2004.
* *2107 Curious Word Origins, Sayings & Expressions from White Elephants to a Song and Dance* by Charles Earle Funk (Galahad Book, New York, 1993
* *Encyclopedia of Word and Phrase Origins* by Robert Hendrickson (Facts on File, New York, 1997).

மேற்கோள்கள்
-----------

1. ↑  "A Fly in the Ointment" பரணிடப்பட்டது 2006-12-08 at the வந்தவழி இயந்திரம், commentary at website of Grace Cathedral, San Francisco
**வடசிறுவளூர் கிராமம்** (*Vadasiruvalur*) இந்தியாவின் தமிழ்நாடு மாநிலம் விழுப்புரம் மாவட்டத்தில் உள்ள சங்கராபுரம் தாலுகாவில் அமைந்துள்ளது. துணை மாவட்டத் தலைமையகமான சங்கராபுரத்திலிருந்து 4 கிமீ தொலைவிலும் (தாசில்தார் அலுவலகம்) மாவட்டத் தலைமையகமான விழுப்புரத்திலிருந்து 70 கிமீ தொலைவிலும் அமைந்துள்ளது. 2009 ஆம் ஆண்டின் புள்ளிவிவரங்களின்படி, வடசிறுவளூர் கிராமம் ஒரு கிராம பஞ்சாயத்து ஆகும்.

தில்லைநாயகி உடனான திருக்கோட்டீசுவரர் திருக்கோவில் அமைந்துள்ளது. ஊரின் வடக்கே வேளியம்மன் ஆலயமும், தெற்கே நாச்சியம்மன் ஆலயமும், மேற்கே பச்சையம்மன் ஆலயமும் எல்லைகளாக அமைந்துள்ளது.

2011 ஆம் ஆண்டு மேற்கொள்ளப்பட்ட மக்கள்தொகை கணக்கெடுப்புத் தகவலின்படி வடசிறுவளூர் கிராமத்தின் இருப்பிடக் குறியீடு அல்லது கிராமக் குறியீடு 633332. ஆகும். கிராமத்தின் மொத்த புவியியல் பரப்பளவு 585.72 எக்டேராகும். வடசிறுவளூரில் மொத்த மக்கள் தொகை 3,081 ஆக இருந்தது. இதில் ஆண் மக்கள் தொகை 1,510 ஆகவும், பெண் மக்கள் தொகை 1,571 ஆகவும் இருந்தது. கிராமத்தின் கல்வியறிவு விகிதம் 62.64% ஆகும், இதில் 72.38% ஆண்கள் மற்றும் 53.28% பெண்கள் கல்வியறிவு பெற்றிருந்தனர் வடசிறுவளூர் கிராமத்தில் சுமார் 750 வீடுகள் இருந்தன.

மேற்கோள்கள்
-----------

1. ↑  "Vadasiruvalur Village Population - Sankarapuram - Viluppuram, Tamil Nadu". *www.census2011.co.in*. 2023-05-03 அன்று பார்க்கப்பட்டது.
**டேவிட் ரொனால்ட் டி மே வாரன்** (*David Ronald de Mey Warren*, மார்ச் 20, 1925 - ஜூலை 19, 2010) என்பவர் விமானத்தின் தகவல் பரிமாற்றத்தினை பதிவு செய்யும் விமான தரவு பதிவியைக் கண்டுபிடித்தவரும் ஆஸ்திரேலிய அறிவியலாளரும் ஆவார்.

வாரன் ஆஸ்திரேலியாவின் வட பிராந்தியத்தில் குரூட் ஐனட் என்ற தீவில் ஐரோப்பிய வம்சாவழிப் பெற்றோருக்கு முதலாவது பிள்ளையாகப் பிறந்தார். டனது ஆரம்பக் கல்வியை தாஸ்மானியாவிலும், பின்னர் சிட்னி டிரினிட்டி கிரம்மர் பள்ளியிலும் பயின்றார். இவரது தந்தை 1934 ஆம் ஆண்டில் விமான விபத்து ஒன்றில் உயிரிழந்தார். [[சிட்னி பல்கலைக்கழகம்|சிட்னிப் பல்கலைக்கழகத்தில் அறிவியல் பட்டதாரியானார்.

1952 முதல் 1983 வரை மெல்பேர்ணில் உள்ள பாதுகாப்பு அறிவியல் மற்றும் தொழில்நுட்பக் கழகத்தில் வானூர்தி ஆய்வாளராகப் பணியாற்றினார். 1953 இல் கொமெட் என்ற உலகின் முதலாவது பயணிகள் ஜெட் விமானத்தின் விபத்துக் குறித்து விசாரணை நடத்த ஆரம்பித்த போது அவர் விமானத் தரவுப் பதிவு செய்யும் கருவியைப் பற்றிய ஆய்வுகளை ஆரம்பித்தார். விமான விபத்துகளுக்கான காரணங்களைக் கண்டறிய இது மிகவும் உதவியாக இருக்கும் என அவர் நம்பினார். விமானத்தின் முன்பகுதியில் அமர்ந்திருக்கும் விமானிகளின் உரையாடலை ஒலிப்பதிவு செய்வதினூடாக மட்டுமே விபத்துக்கான காரணத்தை கண்டறிய முடியுமென உணர்ந்த அவர் இதனைக் கண்டுபிடித்தார். 1960ஆம் ஆண்டுக்கு பின்னரே இதன் முக்கியத்துவம் உணரப்பட்டு, அனைத்து விமானங்களுக்கும் 'கறுப்புப் பெட்டி' பொருத்தப்பட்டது.

குறிப்புகள்
-----------

1. ↑  "காப்பகப்படுத்தப்பட்ட நகல்". 2010-07-24 அன்று மூலதளத்திலிருந்து பரணிடப்பட்டது எடுக்கப்பட்டது. 2010-07-24 அன்று பார்க்கப்பட்டது.
2. ↑  "Dave Warren - Biography". 2012-09-11 அன்று மூலம் பரணிடப்பட்டது. 2010-07-23 அன்று பார்க்கப்பட்டது.
3. 1 2  Black box inventor dies, age 85

வெளி இணைப்புகள்
---------------

* Biography at Defence Science and Technology Organisationபரணிடப்பட்டது 2012-05-10 at the வந்தவழி இயந்திரம்
வங்காளதேசத்தில் பர்குனா மாவட்டத்தின் அமைவிடம்
**பர்குனா மாவட்டம்** (Barguna) (வங்காள மொழி: বরগুনা தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் பரிசால் கோட்டத்தில் உள்ளது. நாட்டின் தெற்கில் அமைந்த இம்மாவட்டத்தின் நிர்வாகத் தலைமையிடம் பர்குனா நகரம் ஆகும்.

மாவட்ட எல்லைகள்
---------------

1831.31 சதுர கிலோ மீட்டர் பரப்பு கொண்ட இம்மாவட்டட்தின் வடக்கில் ஜல்கத்தி மாவட்டம், பரிசால் மாவட்டம், பிரோஜ்பூர் மாவட்டம் மற்றும் பதுவாகாளி மாவட்டங்களும், தெற்கில் வங்காள விரிகுடாவும், மேற்கில் பிரோஜ்பூர் மாவட்டம் மற்றும் பேகர்ஹத் மாவட்டமும் எல்லைகளாக அமைந்துள்ளது.
மாவட்டத்தின் முக்கிய ஆறுகள் பைரா ஆறு, பிஷ்காளி ஆறு, பலேஷ்வர் ஆறுகளாகும்.

மாவட்ட நிர்வாகம்
----------------

பர்குனா மாவட்டம் ஆறு துணை மாவட்டங்களைக் கொண்டது. அவைகள்: அம்தாலி, பாம்னா, பர்குனா சதர், பேடாகி, பதர்கட்டா மற்றும் தல்தாலி ஆகும்.

பொருளாதாரம்
-----------

இம்மாவட்டத்தின் பொருளாதாரம் வேளாண்மையைச் சார்ந்து உள்ளது. இங்கு நெல், பருப்பு வகைகள், சணல், கரும்பு, வாழை, வெற்றிலை, பாக்கு பயிரிடப்படுகிறது. இம்மாவட்டம் வங்காள விரிகுடா கடற்கரை கொண்டிருப்பதால் மீன் பிடித்தொழில் நன்கு உள்ளது.
மூங்கில் கூடை முடைதல், நெசவு, நகைகள் செய்தல், இரும்புச் சாமான்கள் செய்தல், தையல் வேலை, தச்சு வேலை போன்றவைகள் குடிசைத் தொழிலாக உள்ளது.

மக்கள் தொகையியல்
----------------

1831.31 சதுர கிலோ மீட்டர் பரப்பு கொண்ட மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 8,92,781 ஆக உள்ளது. அதில் ஆண்கள் 4,37,413 ஆகவும், பெண்கள் 4,55,368 ஆகவும் உள்ளனர். பாலின விகிதம் 96 ஆண்ககளுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 488 நபர்கள் வீதம் வாழ்கின்றனர். சராசரி எழுத்தறிவு 57.6 % ஆக உள்ளது.

### சமயங்கள்

இம்மாவட்டத்தில் 3485 மசூதிகளும், 43 இந்துக் கோயில்களும், ஐந்து கிறித்தவ தேவாலாயங்களும், ஒரு பௌத்த விகாரமும் உள்ளது.

மேற்கோள்கள்
-----------

1. ↑  Md Monir Hossain Kamal (2012). "Barguna District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Community Report Barguna Zila June 2012

வெளி இணைப்புகள்
---------------

விக்கிமீடியா பொதுவகத்தில்,  
 ***Barguna District***   
என்பதின் ஊடகங்கள் உள்ளன. 

* Official Web Portal
**மொகிதீன் பேக்** (*Mohideen Baig*, **மொஹிதீன் பேக்**, டிசம்பர் 5, 1919 - நவம்பர் 4, 1991) என்பவர் இலங்கையின் பிரபல பாடகரும், திரைப்படப் பின்னணிப் பாடகரும் ஆவார். தமிழ்நாட்டில் பிறந்து இலங்கையில் குடியேறிய இவர் சிங்களம், தமிழ் மொழிகளில் பல பாடல்களை இவர் பாடியுள்ளார். இவர் பல இசுலாமிய, பௌத்த பக்திப் பாடல்களையும் பாடியிருந்தார். இவர் பாடிய "புத்தம் சரணம் கச்சாமி" என்ற பாடல் இன்றும் ஒலிக்கும் பாடல் ஆகும். பிரபல பாடகர்களான எச். ஆர். ஜோதிபால, சுஜாதா அத்தநாயக்க, ஜமுனாராணி உட்படப் பிரபலமான பாடகர்களுடன் இணைந்து பாடியுள்ளார்.

வாழ்க்கைச் சுருக்கம்
--------------------

தமிழ்நாடு, சேலத்தில் கரீம் பேக், பீஜான் பீவி ஆகியோரின் 14 பிள்ளைகளில் மூன்றாவதாகப் பிறந்தவர் மொகிதீன். தந்தை சேலத்தில் காவல்துறையில் பணியாற்றியவர். 1931 இல் இலங்கைக்கு குடிபெயர்ந்த மொஹிதீன் பேக் இலங்கை காவல்துறையில் பணியில் சேர்ந்தார். 1947 இல் திருமணம் புரிந்தார். இவரது மகன் இஷாக் ஒரு பிரபலமான பாடகர் ஆவார். கே. கே. ராஜலட்சுமியுடன் இணைந்து பாடிய இவரது முதலாவது பாடல் கருணா முகுதே நமு கிலீலா கொலம்பியா இசைத்தட்டில் 1936 ஆம் ஆண்டில் வெளிவந்தது. சிங்களத்தில் வெளியான இரண்டாவது திரைப்படமான அசோகமாலாவில் (1947) தனது பின்னணிப் பாடலைப் பாடினார். இத்திரைப்படத்தில் இவர் நான்கு பாடல்களைப் பாடியிருந்தார். ஒரு பாடல் காட்சியில் இவர் பாடியவாறே நடித்திருந்தார். சேர் சிற்றம்பலம் கார்டினர் இத்திரைப்படத்தைத் தயாரித்திருந்தார்.

1950களின் ஆரம்பத்தில் "கெலே நந்த", "தைவோ கய" ஆகிய சிங்களத் திரைப்படங்களில் ருக்மணி தேவியுடன் இணைந்து பாடினார். 1953 ஆம் சினிமாஸ் கே. குணரத்தினம் தயாரித்த "சுஜாதா" திரைப்படத்தில் நான்கு பாடல்களைப் பாடினார். இத்திரைப்படத்தில் ஜமுனாராணியுடன் இணைந்து சில பாடல்களைப் பாடினார். 1955 இல் ரி. சோமசேகரன் தயாரித்த "சடசுலங்க" என்ற திரைப்படத்தில் லதா மங்கேஷ்கர் உடன் இணைந்து ஒரு சிங்களப் பாடலைப் பாடினார்.

மொகிதீன் பேக் இலங்கையில் தயாரான கோமாளிகள், நான் உங்கள் தோழன் ஆகிய தமிழ்த் திரைப்படங்களில் பாடல்கள் பாடியுள்ளார்.

இலங்கையின் முதலாவது சுதந்திர நாள் வைபவம், மற்றும் 1974 பொதுநலவாய நாடுகளின் உச்சி மாநாடு ஆகியவற்றில் கலந்து கொண்டு பாடியுள்ளார். 1956 ஆம் ஆண்டில் அன்றைய பிரதமர் எஸ். டபிள்யூ. ஆர். டி. பண்டாரநாயக்காஇவருக்கு இலங்கை குடியுரிமை வழங்கிக் கௌரவித்தார்.

விருதுகள்
---------

* கலாசூரி விருது (1983, 1987)

மேற்கோள்கள்
-----------

1. ↑  Hindustan Times. "Lanka Govt honours South Indian playback singer" பரணிடப்பட்டது 2007-09-29 at the வந்தவழி இயந்திரம். *Hindustan Times*. Retrieved November 13, 2006.
2. ↑  Sunday Observer. "Glittering and memorable musical show" பரணிடப்பட்டது 2007-09-30 at the வந்தவழி இயந்திரம். *Sunday Observer*. Retrieved November 13, 2006.
3. 1 2 3 4 5 6  தம்பிஐயா தேவதாஸ் (4 சனவரி 2015). "மொஜிதீன் பேக்". வீரகேசரி.
4. 1 2 3  "Baig family begs for justice". Daily Mirror. 2007. 2007-09-30 அன்று மூலதளத்திலிருந்து பரணிடப்பட்டது எடுக்கப்பட்டது. 2007-06-13 அன்று பார்க்கப்பட்டது.
**கன்னியாகுமரி குமார சுவாமி கோயில்** என்பது தமிழ்நாட்டின் கன்னியாகுமரி ஊரில் அமைந்துள்ள முருகன் கோயில் ஆகும்.

இந்தக் கோயில் வாசல் கிழக்கு நோக்கி உள்ளது மற்றும் முப்பது எட்டு படிகள் உள்ளன.

சந்நிதிகள்
----------

முருகனின் சிலை எட்டு அடி எட்டு அங்குல உயரத்தில் உள்ளது. வள்ளி உடனுறை முருகன் சன்னதிகள் உள்ளன. 

சிவன் -மஹாதேவர்
பார்வதி - சிவகாமி அம்மை, 
கல்யாண விநாயகர், 
தர்மா சாஸ்தா, 
ஐயாய நாயர், 
ஆறுமுகநாயனார் 

மேற்கண்ட தெய்வங்களுக்குத் தனித்தனி சன்னிதானங்கள் உள்ளன. சிவனின் தண்டனையை அனுபவித்த தக்சனுக்கு ஒரு சன்னதி உள்ளது. இக்கோயிலின் சிறப்பு அம்சமாக தக்சன் சந்நிதி குறிப்பிடப்படுகிறது.

விழாக்கள்
---------

கிரிவலம்

நேர்த்திக்கடன்கள்
-----------------

* மொட்டை போடுதல்
* எடைக்கு எடை நாணயம் வழங்கல்
* பொங்கல் படைத்தல்
* சுவாமிக்கு சந்தனகாப்பு
* பஞ்சாமிர்த அபிஷேகம்
* பால் அபிஷேகம்
* அன்னதானம் வழங்குவது
* நெய் விளக்கு ஏற்றுதல்
* பால்குடம் எடுத்தல்
* காவடி எடுத்தல்

ஆதாரங்கள்
---------

1. ↑  "Kumaraswami Temple : Kumaraswami Kumaraswami Temple Details | Kumaraswami - Kumaracoil | Tamilnadu Temple | குமார சுவாமி". *temple.dinamalar.com*.
2. ↑  "குமாரகோவில் குமார சுவாமி கோயிலில் கிரிவலம்". *Dinamani*.
**நிலக்கொடை இயக்கம்** அல்லது **பூமிதான இயக்கம்** (பூதான்) என்பது இந்தியாவில் பெரு நில உரிமையாளர்கள், நிலம் இல்லாதோருக்கு தானாக முன்வந்து நிலம் கொடையாக அளித்தலை ஊக்குவித்த சமூக இயக்கம் ஆகும். இது இந்தியாவில் 1951 ம் ஆண்டு வினோபா பாவேவால் தொடங்கப்பட்டது. 1940களின் இறுதியில் தெலுங்கானா பகுதிகளில் இந்திய பொதுவுடமைக் கட்சி ஆயுதமேந்திய கிளர்ச்சி ஒன்றை நடத்திக் கொண்டிருந்தது. நிலமற்ற ஏழை விவசாயிகளின் ஆதரவு இந்த கிளர்ச்சிக்கு பெருவாரியாக இருந்தது. இந்தப் புரட்சியை அடக்க மாநில மற்றும் நடுவண் அரசாங்கள் கடுமையான முறைகளைக் கையாண்டன. அப்போது வினோபா பாவே நிலமின்மையால் தான் மக்கள் ஆயுதமேந்திப் போராடும் நிலைக்கு தள்ளப்படுகிறார்கள், அரசிடமிருந்து இவர்களுக்கு நிலம் கிடைக்கப்படுவோதில்லை, இச்சிக்கலைத் தீர்க்க நிலமுடையவர்களே முன்வந்து நிலக்கொடையளிக்க வேண்டுமென்று வேண்டினார். இதை ஒப்புக்கொண்டு பலரும் நிலம் தானம் செய்ய முனவரவே, இது ஒரு பெரிய இயக்கமாக உருவானது.

வினோபா பாவே இந்தியாவெங்கும் பயணம் செய்து நிலக்கொடை இயக்கத்துக்காக பிரச்சாரம் செய்தார். அவருடைய் சர்வோதயா ஆசிரமம் இவ்வியக்கத்தை ஒருங்கிணைத்து நடத்தியது. ஆயிரக்கணக்கான ஏக்கர் நிலங்கள் இவ்வியக்கத்தால் கொடையாக சேகரிக்கப்பட்டன. ஆனால் எதிர்பார்த்த இலக்கை இவ்வியக்கத்தால் அடையமுடியவில்லை. மேலும் இவ்வாறு சேகரிக்கப்பட்ட நிலங்கள், தற்காலம் வரை முழுவதுமாக நிலமற்றவர்களுக்கு பிரித்தளிக்கப்படவில்லை.

மேலும் காண்க
------------

* பூமிதான நாள்
**குருத்தணு சிகிச்சை** (Stem-cell therapy) என்பது புதிய, முதிர்ச்சியடைந்த குருத்தணுக்களை, நோய்வாய்ப்பட்ட அல்லது காயங்களைக் கொண்ட பாதிக்கப்பட்டத் இழையங்களில் செலுத்துவதன் மூலம் சிகிச்சையளிக்கும் ஒரு தலையீட்டு மருத்துவ உத்தியாகும். பல மருத்துவ ஆராய்ச்சியாளர்கள் குருத்தணு சிகிச்சையானது மனித நோய்களுக்கு சிகிச்சையளிப்பதிலும், நோய்களால் விளையும் பாதிப்புகளைத் தணிப்பதிலும் முக்கிய பங்காற்றும் என நம்புகிறார்கள். முதல்நிலை உயிரணுக்களான குருத்தணுக்கள் தன்னைத்தானே புதுப்பித்துக் கொள்ளும் தன்மையையும், உயிரணு வேற்றுமைப்பாடு மூலம் வெவ்வேறு அளவுகளில் தொடர்ந்த பல சந்ததிகளூடாக புதிய உயிரணுக்களை உருவாக்கும் திறனையும் கொண்டவையாக இருக்கின்றன. அதனால் இந்த குருத்தணுக்களின் பயன்பாடு நிராகரிப்பிற்கு குறைந்த அளவே இடரினைக் கொண்டுள்ள, பக்கவிளைவுகளற்ற புதிய இழையங்களை உருவாக்கி, உடலின் பாதிப்படைந்த இழையங்களை மாற்றுகின்ற சிகிச்சைகளுக்கு மிகப்பெரும் சாத்தியங்களைக் கொடுக்கின்றது.

மேற்கோள்கள்
-----------

1. ↑  Lindvall, O.; Kokaia, Z. (2006). "Stem cells for the treatment of neurological disorders". *Nature* **441** (7097): 1094–1096. doi:10.1038/nature04960. பப்மெட்:16810245.
2. ↑  Weissman IL (January 2000). "Stem cells: units of development, units of regeneration, and units in evolution". *Cell* **100** (1): 157–68. doi:10.1016/S0092-8674(00)81692-X. பப்மெட்:10647940. .  as cited in Gurtner GC, Callaghan MJ, Longaker MT (2007). "Progress and potential for regenerative medicine". *Annu. Rev. Med.* **58**: 299–312. doi:10.1146/annurev.med.58.082405.095329. பப்மெட்:17076602. . 
[*தொடர்பிழந்த இணைப்பு*]
```
பதிலாக ஒரு மெய்நிகர் மிருகக்காட்சிசாலையில் கட்டுரைகள் மற்றும் புகைப்படங்கள் கண்காட்சியாக இருக்கும். பல மெய்நிகர் உயிரியல் பூங்காக்கள் உருவாக்கப்பட்டுள்ளன. பெரும்பாலானவை சிறியவை மற்றும் குறிப்பிடத்தக்க கூடியதாக இல்லாதபோதிலும் சிலவற்றில் நூற்றுக்கணக்கான கண்காட்சிகள் உள்ளன.
```

இந்த திட்டங்களில் பல விலங்குகளின் புகைப்படங்கள் அல்லது விலங்கு பொருட்களின் விற்பனையில் கவனம் செலுத்துகின்றன. சில மெய்நிகர் உயிரியல் பூங்காக்கள் கல்வி சார்ந்தவையாக உள்ளன. உலகளாவிய வலையில் உள்ள உயிரியல் பூங்காக்கள் விலங்கு தகவல்களின் நல்ல ஆதாரங்களாக உள்ளன.

வரலாறு
------

முதல் மெய்நிகர் மிருகக்காட்சிசாலை 1994இல் கென் போஷெர்ட், டி.வி.எம் என்பவரால் உருவாக்கப்பட்டது. விலங்குகளைப் பற்றியும் அவற்றை எவ்வாறு பராமரிப்பது என்பதையும் மக்களுக்குத் தெரிவிக்கும் ஒரு வழியாக போஷெர்ட் தனது தளத்தை உருவாக்கினார். இவரது தளத்தைக் கல்வி உலகம் மற்றும் "வலை 100" அங்கீகரித்துள்ளது.

2017இல் ஹரி குண்டுரு சூப்டிக்சு, என்ற நவீன மெய்நிகர் பூங்காவினை உருவாக்கினார். இதில் விலங்குகள் மற்றும் டைனோசர்களைப் பற்றிய விலங்கியல் ஆதரவு தகவல்களை நாம் காணலாம். மேலும் இதேபோல், சூப்டிக்சு உயிரியல் பூங்கா ஒரு கோப்பகமாகும்; இங்கு நாம் உயிரியல் பூங்காக்கள், மீன்வளங்கள், வனவிலங்கு சரணாலயங்கள் மற்றும் உலகெங்கிலும் உள்ள பிற விலங்கியல் அமைப்புகளைக் காணலாம்.

நோக்கம்
-------

மெய்நிகர் உயிரியல் பூங்காக்களின் செல்லுபடியாகும் தன்மை சில எதிர்ப்பை சந்தித்தது. இருப்பினும், பலர் மெய்நிகர் உயிரியல் பூங்காக்கள் பாதுகாப்பிற்கான எதிர்கால வழி என்று கருதுகின்றனர். மிருகக்காட்சிசாலைகள் காட்டு விலங்குகளைப் பிடிப்பது மற்றும் வைத்திருப்பது தொடர்பான நெறிமுறை சிக்கல்களை எதிர்கொண்டுள்ளன. மெய்நிகர் உயிரியல் பூங்காக்கள் பழக்கவழக்கங்கள் அல்லது சுற்றுச்சூழல் அமைப்புகளுக்கு எந்தவித இடையூறும் இல்லாமல் தகவல்களையும் அனுபவத்தையும் வழங்க முடியும். உயிரியல் பூங்கா விக்டோரியாவின் கருத்துப்படி, ஒரு மிருகக்காட்சிசாலையின் நோக்கம் வனவிலங்கு அனுபவம், கல்வி, பாதுகாப்பு மற்றும் ஆராய்ச்சி மையங்களாக இருக்க வேண்டும் என்பதே. மெய்நிகர் உயிரியல் பூங்காக்கள் கல்வி மற்றும் ஆராய்ச்சி போன்ற நோக்கங்களுக்கானது இவை விலங்குகளின் வாழ்க்கையில் சிறிதளவு தாக்கத்தையும் ஏற்படுத்தாது.

மேற்கோள்கள்
-----------

1. ↑  "The Electronic Zoo". Netvet.wustl.edu. 2014-04-18 அன்று பார்க்கப்பட்டது.
2. ↑  "World Association of Zoos and Aquariums - Animal Welfare & Ethics". WAZA. 2009-10-03 அன்று மூலம் பரணிடப்பட்டது. 2014-04-18 அன்று பார்க்கப்பட்டது.
3. ↑   பரணிடப்பட்டது மே 1, 2009 at the வந்தவழி இயந்திரம்

வெளி இணைப்புகள்
---------------

விலங்கு புகைப்படங்கள்:

* "லாரன்ஸ் மிருகக்காட்சிசாலையில் செல்கிறார்"

கல்வி மெய்நிகர் உயிரியல் பூங்காக்கள்:

* பரணிடப்பட்டது 2020-10-23 at the வந்தவழி இயந்திரம்
* "மின்னணு உயிரியல் பூங்கா"
* மிருகக்காட்சிசாலைகள், மெய்நிகர் உயிரியல் பூங்கா பரணிடப்பட்டது 2007-06-13 at the வந்தவழி இயந்திரம்
* "மெய்நிகர் உயிரியல் பூங்கா" பரணிடப்பட்டது 2007-05-24 at the வந்தவழி இயந்திரம்
* "தி வைல்ட் ஒன்ஸ்"
* "மிஸ்டர் க்ரீனின் மெய்நிகர் உயிரியல் பூங்கா" பரணிடப்பட்டது 2016-05-27 at the வந்தவழி இயந்திரம்

விலங்கு தயாரிப்புகளை விற்பனை செய்தல்:

* "பெரிய உயிரியல் பூங்கா"
**டேவிட் ராஜேந்திரன்** (27 டிசம்பர் 1945 — 19 டிசம்பர் 2013) ஈழத்தின் பிரபல நாடகக் கலைஞரும், ஊடகவியலாளரும் ஆவார். இலங்கை வானொலியில் பணி புரிந்தவர்.

வாழ்க்கைச் சுருக்கம்
--------------------

டேவிட் ராஜேந்திரன் யாழ்ப்பாணம், பாசையூரில் அண்ணாவியார் தீயோ ராஜேந்திரன், அஞ்சலீனா ஆகியோருக்கு 1945 டிசம்பர் 27 இல் பிறந்தவர். தந்தை தியோ ராஜேந்திரன் தென்பாங்கு நாட்டுக்கூத்துக் கலைஞர். டேவிட் ராஜேந்திரன் 1960களில் இலங்கை வானொலியில் தொழில்நுட்பப் பொறுப்பாளராகப் பணியாற்றத் தொடங்கிய இவர் *கிராமியப் பாடல்கள்* என்ற நிகழ்ச்சியின் நிகழ்ச்சித் தயாரிப்பாளராக நீண்ட காலம் பணிபுரிந்தார். வானொலி நாடகங்களிலும் இவர் நடித்துப் பெயர் பெற்றார்.

தந்தையின் வழியில் பல நாட்டுக்கூத்துகளில் நடித்ததுடன், நாடக நடிகராகவும் பல நாடகங்களில் நடித்தவர். சிலப்பதிகாரத்தைத் தழுவிய *முத்தா மாணிக்கமா*, மற்றும் *சத்தியவான் சாவித்திரி* ஆகிய நாட்டுக் கூத்து நாடகங்கள் இலங்கையில் பல முறை மேடையேறி வெற்றி பெற்றன.

புலம்பெயர்ந்து லண்டனில் வாழ்ந்து வந்த டேவிட் ராஜேந்திரன் ரிரிஎன் தமிழ்த் தொலைக்காட்சியில் பணியாற்றினார். 'புதினக் கண்ணாடி' நிகழ்ச்சியைத் தொகுத்து வழங்கினார். அதன் செய்திப் பிரிவிலும் பணியாற்றியுள்ளார்.

இவருக்கு சந்திரா என்ற மனைவியும் மூன்று பிள்ளைகளும் உள்ளனர்.

மேற்கோள்கள்
-----------

1. 1 2 3  ஈழத்தின் பிரபல நாடகக் கலைஞரும் ஊடகவியலாளருமான டேவிட் ராஜேந்திரன் காலமானார்! பரணிடப்பட்டது 2016-03-05 at the வந்தவழி இயந்திரம், குளோபல் தமிழ் நியூஸ், டிசம்பர் 22, 2013
சிங்கப்பூரில் உள்ள வீரமகாகாளி அம்மன் கோயில்
அலுவல் மொழிகள் (மேலிருந்து): ஆங்கிலம், சீனம், தமிழ், மலாய்.
தமிழ் பின்புலத்துடன் சிங்கப்பூரில் வசிக்கும் தமிழர்களை **சிங்கப்பூர் தமிழர்** என்பர். காலனித்துவ காலப்பகுதியில் (1800 களில்) பிரித்தானிய அரசால் வேலை செய்வதற்கென்று தமிழ்நாட்டில் இருந்து அழைத்து செல்லப்பட்டவர்களின் வம்சாவழியினரே, பெரும்பாலான சிங்கப்பூர் தமிழர்கள் ஆவார்கள். கணிசமான தொகையினர் யாழ்ப்பாணத்தில் இருந்தும் இங்கு வரவழைக்கப்பட்டவர்கள்.

சிங்கப்பூர் சனத்தொகையில் தமிழர்கள் குறிப்பிடத்தக்க சிறுபான்மையினராக இருப்பதால், சிங்கப்பூரில் தமிழ் ஒரு அரச அங்கீகாரம் பெற்ற மொழியாக இருக்கின்றது.

சிங்க‌ப்பூர் த‌மிழ்
-------------------

சிங்க‌‌ப்பூர் த‌மிழ‌ர்க‌ள் த‌ங்க‌ள் தாய் மொழியான‌ த‌மிழை ச‌ரிவ‌ர‌ உச்ச‌ரிக்க‌ த‌வ‌றுகிறார்க‌ள், அதிலும் இள‌ வ‌ய‌தின‌ரிடையே த‌மிழ் பேச்சு குறைந்து காண‌ப்ப‌டுகிற‌து, அப்ப‌டியே பேசினாலும் உச்ச‌ரிப்பில் ஆங்கில‌த் தொனி மித‌மிஞ்சி இருக்கிற‌து , ஆங்கில‌த்தை பேசும் பொழுது எந்த‌ ஒரு நாட்டின் உச்ச‌ரிப்பு சாய‌லிலும் பேசாம‌ல் த‌ங்க‌ளுக்கென்று ஒரு உச்ச‌ரிப்பில் பேசுவ‌தை சிங்கிலிஷ் என்று கூறுகிறார்க‌ள் சிங்க‌ப்பூர‌ர்க‌ள். த‌மிழும் சிங்க‌ப்பூரில் ஒரு த‌னி உச்ச‌ரிப்புக்கு ஆட்ப‌டுத்த‌ப்ப‌டுகிற‌து.

வெளி இணைப்புகள்
---------------

* தமிழ் மொழி கற்றல் வளர்ச்சிக் குழு பரணிடப்பட்டது 2007-08-24 at the வந்தவழி இயந்திரம்

| * பா
* உ
* தொ
உலக நாடுகளில் தமிழர் |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  | **தெற்காசியா** | * இந்தியா
* இலங்கை
 |   |  | **தென்கிழக்கு ஆசியா** | * மலேசியா
* சிங்கப்பூர்
* பர்மா
* தாய்லாந்து
* இந்தோனேசியா
 |
| Location of the Middle East | **மத்திய கிழக்கு** | * சவூதி அரேபியா
* ஐக்கிய அரபு அமீரகம்
* குவைத்
* பஹ்ரேய்ன்
* கத்தார்
* ஓமான்
 |   | Location of Asia | **கிழக்காசியா** | * வியட்நாம்
* ஹொங்கொங்
* யப்பான்
* சீனா
* தென் கொரியா
 |
| Location of Oceania | **ஓசியானியா** | * ஆஸ்திரேலியா
* நியூசிலாந்து
* பிஜி
 |   | Location of Africa | **ஆபிரிக்கா** | * தென்னாபிரிக்கா
* மொரிசியசு
* ரியூனியன்
* சீசெல்சு
* போட்சுவானா
* கென்யா
* தான்சானியா
* காங்கோ
 |
| Location of Africa | **ஐரோப்பா** | * பிரித்தானியா
* பிரான்சு
* யேர்மனி
* உருசியா
* இத்தாலி
* ஆசுதிரியா
* நோர்வே
* சுவீடன்
* டென்மார்க்
* பின்லாந்து
* நெதர்லாந்து
* சுவிற்சர்லாந்து
 |   | Location of the Middle East | **வட அமெரிக்கா** | * கனடா
* ஐக்கிய அமெரிக்கா
 |
|  | **தென் அமெரிக்கா** | * கயானா
 |   |  | **உலகம்** | * தமிழ்
* தமிழர்
* தமிழியல்
* உலகத் தமிழர்
* பரம்பல் அட்டவணை
 |

 |
**பொம்மை நூலகம்** (*Toy library*) பொம்மைகள், புதிர்கள் மற்றும் சில விளையாட்டுகளை வாடகைக்குக் கொடுக்கிறது. ஒரு வாடகைக் கடையாகவோ அல்லது குடும்ப வளத் திட்டத்தின் வடிவமாகவோ இந்நூலகம் செயல்படுகிறது. பொம்மை நூலகங்கள் குடும்பங்களுக்கான விளையாட்டு அமர்வுகள் மற்றும் வெவ்வேறு நிலைகளில் குழந்தைகளுக்கு அவர்களின் வளர்ச்சிக்குப் பொருத்தமான பல வகையான பொம்மைகளை வழங்குகின்றன. பொம்மை நூலகங்கள் ஒவ்வொரு வாரமும் அல்லது இரண்டு வாரத்திற்கு ஒருமுறை குழந்தைகளுக்கு புதிய பொம்மைகளை வழங்குகின்றன. பெற்றோரின் பணத்தை மிச்சப்படுத்துகின்றன. குழந்தைகளை சலிப்படையாமல் வைத்திருக்கின்றன. பிரெஞ்சு மொழி பேசும் நாட்டில் இப்பொம்மை நூலகங்கள் பிரபலமாக உள்ளன. அங்கு பொம்மை நூலகங்கள் லூடோதிக்கியூசு என்று அழைக்கப்படுகின்றன.

வரலாறு
------

லாசு ஏஞ்சல்சு நகரத்தில் ஒரு பொம்மை நூலகம் நிறுவப்பட்டதன் மூலம், பொம்மை நூலகங்கள் குறைந்தது 1935 ஆம் ஆண்டு முதல் இருந்து வருகின்றன. 1960 ஆம் ஆண்டுகள் மற்றும் 1970 ஆம் ஆண்டுகளில் அமெரிக்காவில் எட் இசுட்டார்ட்டு எனப்படும் குழந்தைக் கல்வி திட்டம் மற்றும் பிற சட்டங்கள் நிறைவேற்றப்பட்டதன் மூலம் இந்த சிந்தனை மீண்டும் வெளிப்பட்டு பிரபலமடைந்தது.

இலெக்கோடெக் என்பது சிறப்புத் தேவைகள் உள்ள குழந்தைகளின் மீது குறிப்பிட்ட கவனம் செலுத்தும் ஒரு பொம்மை மற்றும் விளையாட்டு நூலகம் ஆகும். தொழில்நுட்ப உலகிற்கு ஏற்றவாறு, உலகின் பல்வேறு பகுதிகளில் நிகழ்நேர பொம்மைகள் மற்றும் விளையாட்டு நூலகங்கள் வருகின்றன.

மேற்கோள்கள்
-----------

1. ↑  Moore, Julia E. (1995). "A History of Toy Lending Libraries in the United States Since 1935". Kent State University master's thesis. 23 May 2010 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***பொம்மை நூலகம்***   
என்பதின் ஊடகங்கள் உள்ளன. 

* United States Toy Library Association
* Toy Library Federation of New Zealand
* Toy Libraries Australia

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* France
* BnF data
* ஜெர்மனி
* Israel
* United States
* செக் குடியரசு

 |
**அனில் முரளி** ஒரு திரைப்பட நடிகர் ஆவார். இவர் கேரளாவில் ஒரு பிரபல நடிகராவார் .தனது கலை பயணத்தில் வில்லன் நடிகராக நடித்து பின்பு குணச்சித்திர நடிகர் ஆனார். 1993-ம் ஆண்டு வினயன் இயக்கத்தில் வெளியான 'கன்னியாகுமரியில் ஒரு கவிதா' என்ற படத்தின் மூலம் மலையாளத் திரையுலகில் நடிகராக அறிமுகமானவர் அனில் முரளி. அதற்குப் பிறகு தமிழ், தெலுங்கு உள்ளிட்ட பல்வேறு மொழிகளில் முன்னணி நாயகர்களுடன் நடித்துள்ளார்.சுமார் 200 படங்களுக்கும் மேல் நடித்துள்ள அனில் முரளிக்குக் கல்லீரல் பிரச்சினை ஏற்பட்டது. இதற்கு மருத்துவ சிகிச்சை எடுத்து வந்தார்.ஆனால் தற்போது உடல்நிலை மோசமானதால் கொச்சியில் உள்ள தனியார் மருத்துவமனையில் அனுமதிக்கப்பட்டார். அங்கு சிகிச்சை பலனின்றி 2020 ஜூலை 30 அன்று உயிரிழந்தார்

அனில் முரளி நடித்துள்ள திரைப்படங்கள்
------------------------------------

* *6* (2013)
* *நிமிர்ந்து நில் (2014 திரைப்படம்)* (2014)
* *தனி ஒருவன்* (2015)
* *கணிதன் (திரைப்படம்)* (2016)
* *அப்பா* (2016)
* *கொடி* (2016)
* *எங்க அம்மா ராணி* (2017)
* *தொண்டன்* (2017)
* *நாகேஷ் திரையரங்கம்* (2018)
* *மிஸ்டர். லோக்கல்* (2019)
* *நாடோடிகள் 2* (2020)
* *வால்டர்* (2020)

மேற்கோள்கள்
-----------

1. ↑  "Anil Murali makes his K-Town debut - Times of India".
2. ↑  "Archived copy". 2 March 2014 அன்று மூலம் பரணிடப்பட்டது. 2014-03-05 அன்று பார்க்கப்பட்டது.CS1 maint: archived copy as title (link)
3. ↑  mangalam. "Mangalam - Varika 17-Feb-2014". 2016-11-11 அன்று மூலம் பரணிடப்பட்டது. 2020-07-30 அன்று பார்க்கப்பட்டது.
**அழுக்கு சாமியார்** என்பவர் தமிழ்நாட்டின் பொள்ளாச்சி பகுதிக்கு அருகே இருக்கும் வேட்டைக்காரன்புதூரில் வாழ்ந்த ஒரு சித்தராவார். இவருடைய ஜீவ சமாதியை இப்போது கோவிலாக்கி வழிபடுகின்றனர். இவர் கார்த்திகை மாதம் மிருகசீரிசம் நட்சத்திரத்தில் பிறந்ததாக கூறப்படுகிறது. இவருடைய பிறப்பு, இயற்பெயர், ஊர் ஆகியவைப் பற்றி பக்தர்களுக்குத் தெரியவில்லை.

பெயர்க் காரணம்
--------------

இவர் எப்போது குளிக்கிறார் என்பதை அறியாத மக்கள், இவரை அழுக்குச் சாமியார் என்று அழைக்க அதுவே இவருடைய பெயராக நிலைத்துவிட்டது.

ஜீவ சமாதி
---------

இவர் 1918ம் ஆண்டு கார்த்திகை மாதம் மிருகசீரிசம் நட்சத்திரத்தில் வேட்டைக்காரன் புதூரிலேயே ஓரிடத்தினைத் தேர்ந்தெடுத்து ஜீவ சமாதியானார். அவருடைய ஜீவ சமாதி தற்போது அழுக்கு சாமியார் கோவில் அமைந்துள்ளது.

குரு பூசை
---------

அழுக்கு சாமியார் ஜீவ சாமியான கார்த்திகை மாதம் மிருகசீரிசம் நட்சத்திர தினத்தன்று அவருக்கு குரு பூசை கொண்டாடப் படுகிறது. இக்குரு பூசையில் பாண்டிச்சேரியின் முதல்வர் ந. ரங்கசாமி கலந்து கொண்டுள்ளார். இந்நாளில் அழுக்கு சாமியாருக்குப் பிடித்த கம்பஞ் கஞ்சியை பக்தர்களுக்குத் தருகிறார்கள்.

இவற்றையும் காண்க
----------------

ஆதாரங்கள்
---------

1. ↑  பரிகாரத் தலங்களும் அவற்றின் சூட்சுமங்களும் - ஏ. எம். ராஜகோபாலன் குமுதம் 16-03-2015 பக்கம் 84
2. ↑  "பொள்ளாச்சி வேட்டைக்காரன் புதூரில் அழுக்கு சாமியார் கோவிலில் ந. ரங்கசாமி சாமி தரிசனம் மாலைமலர் புதன்கிழமை, நவம்பர் 20". 2013-11-25 அன்று மூலம் பரணிடப்பட்டது. 2015-03-10 அன்று பார்க்கப்பட்டது.
3. ↑  பரிகாரத் தலங்களும் அவற்றின் சூட்சுமங்களும் - ஏ. எம். ராஜகோபாலன் குமுதம் 16-03-2015 பக்கம் 87

வெளி இணைப்புகள்
---------------
**அழியாத கோலங்கள் 2** (*Azhiyatha Kolangal 2*) என்பது 2019 ஆண்டு வெளியான தமிழ் நாடகத் திரைப்படம் ஆகும்.எம். ஆர். பாரதி எழுதி இயக்கிய இப்படத்தை ஈஸ்வரி ராவ் தயாரித்தார். இப்படத்தில் பிரகாஷ் ராஜ், ரேவதி, அர்ச்சனா, நாசர் ஆகியோர் முக்கிய வேடங்களில் நடித்தனர். இப்படத்திற்கு அரவிந்த் சித்தார்த்தா இசையமைத்தார். *அழியாத கோலங்கள் 2* படத் தயாரிப்பு பணியானது செப்டம்பர் 2015 இல் தொடங்கியது.

கதை
---

எழுதாளரான கௌரி சங்கர் (பிரகாஷ் ராஜ்) தில்லியில் சாகித்திய விருது பெறுகிறார். 24 ஆண்டுகள் கழித்து தன் முன்னாள் காதலியான மோகனாவை ( அர்ச்சனா) அவரது வீட்டில் சந்திக்க வருகிறார். அங்கே தங்கள் பழைய நினைவுகளை பேசி மகிழ்கின்றனர். இந்நிலையில் திடீரென்று மாரடைப்பினால் கௌரி சங்கர் அங்கே இறந்து விடுகிறார். கல்லூரி செல்லும் வயதுடைய மகளைக் கொண்ட மோகனா இதனால் அதிர்ச்சி அடைகிறார். இந்த விசயத்தை ஊடகங்களும், அக்கம் பக்கத்தவர்களும் மனம் போன போக்கில் ஏளனமாக பேசுகின்றனர். கோரி சங்கரின் மனைவியான சீதா (ரேவதி)
மோகனாவை வந்து சந்திக்கிறார் அதன் பிறகு என்ன நடந்தது என்பதே கதையின் பிற்பகுதியாகும்.

நடிகர்கள்
---------

* பிரகாஷ் ராஜ் கௌரி சங்கராக
* ரேவதி கௌரி சங்கரின் மனைவி சீதாவாக
* அர்ச்சனா, கௌரி சங்கரின் முன்னாள் காதலி மோகனாவாக
* ஈஸ்வரி ராவ் செய்தி வாசிப்பாளராக
* நாசர் உதவி காவல் ஆணையராக
* மோகன் ராமன் மருத்துவராக
* விஜய் கிருஷ்ணராஜ் அரசியல்வாதியாக
* சத்ய சாய் மோகனாவின் மகளாக

தயாரிப்பு
---------

அறிமுக இயக்குனர் மணி பாரதி பிரகாஷ் ராஜ், ரேவதி, அர்ச்சனா, நாசர் ஆகியோர் முதன்மைப் பாத்திரங்களில் நடிக்கும் திரைப்படத்திற்கான பணிகளை ஜூன் 2015 இல் துவக்கி பணியாற்றத் தொடங்கினர். துவக்கத்தில் ரேவதியும் அர்ச்சனாவும் இப்படத்தை தயாரிக்க முடிவு செய்திருந்தனர். ஆனால் பின்னர் முன்னாள் நடிகை ஈஸ்வரி ராவ் இந்த படத்தயாரிப்புக்கு நிதியளிக்க ஒப்புக்கொண்டார். படப்பிடிப்பு சென்னையில் நடந்தது. பிரகாஷ் ராஜ் ஒரு எழுத்தாளராக நடிப்பதாக தெரியவந்தது. மேலும் இந்த படமானது *கவிஞ்ஞன் ஆக்கினாள் என்னை* என்ற தற்காலிக பெயரில் உருவாக்கப்பட்டது. படத்தின் முதல் பார்வை சுவரோட்டியானது பொங்கலை ஒட்டி 14 சனவரி 2016 அன்று வெளியிடப்பட்டது.

குறிப்புகள்
-----------

1. ↑  "Veteran actors team up for Azhiyatha Kolangal". *The Times of India*.
2. ↑  "காப்பகப்படுத்தப்பட்ட நகல்". 2017-01-20 அன்று மூலம் பரணிடப்பட்டது. 2021-02-26 அன்று பார்க்கப்பட்டது.
3. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *அழியாத கோலங்கள் 2*
அழுத்த அறையின் அமைப்பினைக் காட்டும் வரைபடம்
**அழுத்த அறை** (*pressure bomb* அல்லது *Scholander bomb*) என்பது தாவர திசுக்களிலுள்ள நீரின் அழுத்த வேறுபாட்டை அளவிட பயன்படும் ஒரு கருவியாகும். ஒரு மூடப்பட்ட அறையில் தண்டுடன் இணைக்கப்பட்ட இலை ஒன்று வைக்கப்பட்டுள்ளது. அதிக அழுத்தத்துடன் வாயு (பொதுவாக அழுத்தப்பட்ட நைட்ரசன்) உள்ளே செலுத்தப்படுகிறது. அழுத்தம் அதிகரிக்கும் போது தாவர இலையின் உள்ளே உள்ள நீரானது சைலத்திலிருந்து வெளியேறுகிறது. இவ்வாறு கசியும் நீர் தண்டின் முனையில் மெதுவாக வெளிவருவதைப் பார்க்கலாம்.  வெளியிலிருந்து செலுத்தப்படும் அழுத்தமும், தாவர திசுக்களிலுள்ள தண்ணீரின் அழுத்த வேறுபாடும் சமமாகவும்,  எதிராகவும் இருக்கும். அழுத்த அறையானது எளிதில் கையாளக்கூடியதாகவும் இயந்திரவியல்ரீதியாக எளிமையானதுமாக இருப்பதால், தாவர உடலியங்கியலில் நீர் அழுத்த அளவீடுகளுக்கு மிகவும் சிறப்பான இடத்தைப் பெற்றுள்ளது.

குறிப்புகள்
-----------

1. ↑   1972 Journal of Experimental Botany - The Measurement of the Turgor Pressure and the Water Relations of Plants by the Pressure-bomb Technique M. T. TYREE and H. T. HAMMEL
2. ↑  Scholander, P.; Bradstreet, E.; Hemmingsen, E.; Hammel, H. (1965). "Sap Pressure in Vascular Plants: Negative hydrostatic pressure can be measured in plants". *Science* **148** (3668): 339–346. doi:10.1126/science.148.3668.339. பப்மெட்:17832103. Bibcode: 1965Sci...148..339S.
3. ↑  Gifftord, H.H. (18 August 1971). "SIMPLIFIED APPARATUS FOR DETERMINING LEAF WATER POTENTIALS IN PINE NEEDLES" (PDF). Scion Research.

மேலும் படிக்க
-------------

*
**அபுல் ஹஸன் அலி ஹஸனி நத்வி** (24 நவம்பர் 1914 - 31 டிசம்பர் 1999) (பிரியமாக *அலி மியான்*) என்பவர் ஒரு இந்திய இஸ்லாமிய அறிஞரும், பல்வேறு மொழிகளில் ஐம்பதுக்கு மேற்பட்ட புத்தகங்கள் எழுதிய ஓர் எழுத்தாளரும் ஆவார். இவர் மறுமலர்ச்சி இயக்கத்தின் ஒரு தத்துவவாதியாவார்.[]

கல்வி
-----

இவர் நவம்பர், 1914 ஆம் ஆண்டு பிறந்தார். இவர் இந்தியாவின், உத்திரப் பிரதேசம் மாநிலம், ராய்பெரேலியிலுள்ள தகியாவில் உள்ள தனது வீட்டில் ஆரம்பகால கல்வி பயின்றார். இவரது தாயார் தனது ஆரம்ப பயிற்சியை குர்ஆனிய ஆய்வுகளில் ஆரம்பித்தார். பின்னர் அவர் அரபு, பாரசீகம் மற்றும் உருது மொழிகளில் முறையாக கல்வி கற்க ஆரம்பித்தார்.

அவரது தந்தை ஹக்கீம் சய்யத் அப்துல் ஹை, நுஸ்ஹதுல் கவாதிர்(5000க்கும் மேற்பட்ட இறையிலாளர்கள் மற்றும் துணை கண்டத்தின் நீதிபதிகள் ஆகியோரின் வாழ்க்கை குறிப்புகள்) என்னும் அரபு கலைக்களஞ்சியத்தை எட்டு பாகங்களாக எழுதினார்.

நத்வி லக்னோவில் உள்ள தாருல் உலூம் நத்வதுல் உலமா-வில் தனது மேற்படிப்பை 
படித்தார்.

எழுத்துக்கள்
------------

அபுல் ஹாசன் அலி நத்வி முதன்மையாக அரபு மொழியிலும், உருது மொழியிலும் எழுதினார். மேலும் வரலாறு, இறையியல் மற்றும் வாழ்க்கை வரலாறு, மற்றும் ஆயிரக்கணக்கில் கருத்தரங்குகள், கட்டுரைகள் மற்றும் பதிவு செய்யப்பட்ட உரைகள் மற்றும் ஐம்பது புத்தகங்களை எழுதினார்.

1950 இல் அவருடைய புத்தகம் 'மா தா ஹசிரல் ஆலம் பி இன்ஹிதாதில் முஸ்லிமீன் (முஸ்லிம்களின் வீழ்ச்சியால் உலகம் இழந்ததென்ன) என்கிற புத்தகம் பெரும் பரபரப்பை ஏற்படுத்தியது.

விருதகள் மற்றும் மரியாதைகள்
---------------------------

* 1962ல் ஆரம்பிக்கப்பட்ட உலக முஸ்லிம் லீகிற்கு முதல் அமர்வு செயலாளராக இருந்துள்ளார்.
* 1980ல் மன்னர் பைசல் விருது
* 1980ல் ஆக்ஸ்போர்ட் இஸ்லாமிய மையத்தின் தலைவர்.
* 1984ல் இஸ்லாமிய இலக்கிய சங்கத்தின் தலைவர்.
* 1999ல் ஐக்கிய அரபு அமீரகத்தின் ஷேய்க் முஹம்மது அவர்களால் நிறுவப்பட்ட 'இஸ்லாமிய ஆளுமை'க்கான விருது வழங்கப்பட்டது

காபாவை அணுகுதல்
---------------

1951ஆம் ஆண்டு,தன்னுடைய இரண்டாவது ஹஜ்ஜின் போது,அவருக்காக காபா(இஸ்லாமிய புனிதஸ்தலத்தில் அமைந்துள்ள கட்டிடம்)வின் கதவுகள் இரண்டு நாட்கள் திறந்திருந்தது.மேலும் அபுல் ஹஸன் அலி நத்வி விரும்மும் நபரை உள் அழைத்துச் செல்ல அனுமதி இருந்தது.அவர் தனது புனிதையாத்திரையின் போது எப்போது வேண்டும்மானாலும் காபாவிற்குள்ளே நுழைய அனுமதி வழங்கப்பட்டது.

மரணம்
-----

இவர் திசம்பர் 31, 1999 ஆம் ஆண்டு இந்தியாவில், ராய்பெரேலியில் தன்னுடைய 85ஆவது வயதில் இறந்தார்.

மேற்கோள்கள்
-----------

1. ↑  "Archived copy". 25 ஜனவரி 2009 அன்று மூலம் பரணிடப்பட்டது. 3 பிப்ரவரி 2009 அன்று பார்க்கப்பட்டது.CS1 maint: archived copy as title (link)
2. ↑  "Biography" (PDF).
**மொகுலிசுதான்** (**முகலாயசுதான்**, **மொகுல் கானரசு**) (பாரசீகம்: مغولستان) என்பது சகதாயி கானரசில் இருந்து பிரிந்த ஒரு மங்கோலியக் கானரசு ஆகும். இது நடு ஆசியா மற்றும் கிழக்கு ஆசியாவின் எல்லையில் தெங்கிரி தக்கு மலைத்தொடருக்கு வடக்கே அமைந்திருந்த ஒரு வரலாற்றுப் புவியியல் பகுதி ஆகும். இது கிழக்குச் சகதாயி கானரசு (எளிய சீனம்: 东察合台汗国; மரபுவழிச் சீனம்: 東察合台汗國; பின்யின்: *தோங் சகேதை கங்குவோ*) என்றும் அழைக்கப்பட்டது. இந்தக் கானரசின் பகுதிகள் தற்போது கசக்கசுத்தான், கிர்கிசுத்தான் மற்றும் சீனாவின் வடமேற்கு சிஞ்சியாங் ஆகியவற்றின் பகுதிகளாக உள்ளது. இக்கானரசு பெயரளவிற்கு மேற்குறிப்பிட்ட பகுதிகளை 14ஆம் நூற்றாண்டின் நடுப்பகுதியிலிருந்து 17ஆம் நூற்றாண்டின் பிற்பகுதி வரை ஆட்சி செய்தது. இந்தக் கானரசு சகதாயி கானரசின் தொடர்ச்சியா, ஒரு சுதந்திரமான கானரசா அல்லது சீனாவின் மிங் அரசமரபுக்குக் கப்பம் கட்டிய ஒரு கானரசா என்பதில் குழப்பம் உள்ளது.

14ஆம் நூற்றாண்டின் நடுப்பகுதியின் ஆரம்பத்திலிருந்து இலி ஆற்றுப்பகுதியில் சகதையின் குடும்ப உறுப்பினர் ஒருவரால் தலைமை தாங்கப்பட்ட ஒரு நாடோடிப் பழங்குடியினக் கூட்டமைப்பு வடிவிலான ஒரு புதிய கானரசு உருவானது. எனவே இது சகதாயி கானரசின் தொடர்ச்சி எனக் கருதப்பட்டது. ஆனால் இது மொகுல் கானரசு என்றும் குறிப்பிடப்பட்டது.

உண்மையில் உள்ளூர் அதிகாரமானது உள்ளூர் மங்கோலிய துக்லத்துகள் அல்லது சூபி நக்சுபந்திகளால் தத்தமது பாலைவனச்சோலையில் செலுத்தப்பட்டது. சீன வர்த்தகத்தால் ஆட்சியாளர்கள் பெரும் செல்வத்தை அனுபவித்தபோதிலும், அடிக்கடி ஏற்பட்ட உள்நாட்டுப் போர், முந்தைய சகதாயி கானரசின் மேற்குப் பகுதியில் இருந்து உருவான தைமூரியப் பேரரசின் படையெடுப்புகள் ஆகியவற்றால் பாதிப்புக்கு உள்ளானது. சுதந்திர மனநிலை கொண்ட கான்கள் தங்களது சொந்த ஆட்சி அமைப்புகளை கஷ்கர் மற்றும் துருபன் போன்ற நகரங்களில் உருவாக்கினர். இறுதியாக இந்த அரசு கிர்கிசு, கசக், மற்றும் ஒயிரட்களால் வெல்லப்பட்டது. கிழக்குப் பகுதியில், 18ம் நூற்றாண்டின் ஆரம்பத்தில் சுங்கர் கானரசால் வெல்லப்படும் வரை எர்கந்து கானரசு தொடர்ந்து நீடித்தது.

உசாத்துணை
---------

1. ↑  Григорьев А. П. (1978). *Монгольская дипломатика XIII-XV вв: чингизидские жалованные грамоты*. Ленинград: Изд-во Ленинградкого университета. பக். 12.
2. ↑  Kim, p. 290; n.1 discusses the various names used for this khanate. In addition, Timurid authors pejoratively called the Moghuls *Jatah*, or "worthless people." Elias, p. 75
3. ↑  Kim, p. 290; n.1 discusses the various names used for this khanate. In addition, Timurid authors pejoratively called the Moghuls *Jatah*, or "worthless people." Elias, p. 75
'**கன்னியாகுமரி'** எழுத்தாளர் ஜெயமோகனால் எழுதப்பட்ட புதினம். இது மலையாள சினிமா உலகினையும் ஒர் கலைஞனின் மனவெழுச்சி,உணர்வுகள் என்பனவற்றையும் மையப்படுத்தி தமிழ்நாட்டின் கன்னியாகுமரியினை கதைகளமாகக் கொண்டு எழுதப்பட்டுள்ளது.

கதைச்சுருக்கம்
--------------

கதையின் நாயகன் ரவி சொல்லிக் கொள்ளும்படியாக, ஒரு திரைக் காவியம் படைத்த ஒரு சினிமா இயக்குனர். அதன் பின்னர் வெளிவந்த அவன் படைப்புகள் சொல்லிக் கொள்ளும்படியாக அமையாததால், தன் விருப்பதிற்குரிய இடமான கன்னியாகுமரிக்கு வருகிறான், மீண்டும் ஒரு நல்ல படைப்புக்கான ஒரு கதை அமையும் என்ற நம்பிக்கையில். வந்த இடத்தில், அவன் தன் முன்னாள் காதலி விமலாவினை கண்டுகொள்கிறான். அவன் நினைவில், அவளை மூன்று பேர் வண்புணர்ந்தது ஆகியவை வந்து போகின்றன. அவன் தூக்கம் கூட இதனால் சிரமமாகின்றது. இவற்றிலிருந்து மீள அவன் பிரவீணா என்ற நடிகையின் துணை நாடுகின்றான். இங்கும் அவனுக்கு பிரச்சனை. பிரவீணா குறித்தான எண்ணங்கள் அவனை சிறுமை கொள்ள செய்கிறது. பல்வேறு சூழ்நிலைகளில், ஒவ்வொரு முறையும் அவளிடம் தோற்கிறான். இதனால் அவளை வெறுக்கிறான், இருந்தபோதிலும் அவளை அவன் நேசிக்கிறான். இந்த ஊசலாட்டங்களுக்கு இடையே அவன் தன் கனவு படைப்புக்கான கதையை தேடி அலைகிறான். கடைசி வரை ஒரு நல்ல கதைக்கான கருவை தீர்மானிக்க முடியாமல் திணறுகிறான். அவனை சுற்றியுள்ள அனைவரும் அவனை தனியே விட்டு விலகுகின்றனர்.அவன் பிரச்சனைகளுக்கெல்லாம் ஒரு தீர்வு ஏற்படுகின்றதா என்பதே நாவலின் முடிவாகும்.

விமர்சனங்கள்
------------

வெளி இணைப்புக்கள்
-----------------
**அபோ வெளவால்** (*Abo Bat*) (*கிளகோனிக்டெரிசு போயென்சிசு*) என்பது வெசுபெர்டிலியோனிடே குடும்பத்தில் உள்ள வெஸ்பர் வெளவால் ஆகும். இது மேற்கு ஆப்பிரிக்கா மற்றும் மத்திய ஆபிரிக்காவில் காணப்படுகிறது. இதன் வாழ்விடங்களாக மிதவெப்பமண்டல அல்லது வெப்பமண்டல வறண்ட காடு மற்றும் மிதவெப்பமண்டல அல்லது வெப்பமண்டல ஈரமான தாழ் நில காடுகளாகும்.

வகைபிரித்தல் மற்றும் சொற்பிறப்பியல்
-----------------------------------

இதனை ஒரு புதிய சிற்றினமாக 1842இல் இங்கிலாந்து விலங்கியல் நிபுணர் ஜான் எட்வர்ட் கிரே விவரித்தார். கிரே இந்த சிற்றினத்தை *கெரிவவுலா* என்ற புதிய பேரினத்தில் *கெரிவுலா போயென்சிசு* என்ற சிற்றினப் பெயருடன் *வைத்தார்*. இதன் சிற்றினப்பெயரான "*போயென்சிஸ்*" என்பது "*போவைச்* சேர்ந்தது" எனப் பொருள்படும். பெர்னாண்டோ போவிலிருந்து இதன் ஹோலோவகை சேகரிக்கப்பட்டுள்ளது.

விளக்கம்
--------

இதன் உரோமங்கள் மஞ்சள்-சாம்பல் நிறத்தில் இருக்கும்.

வரம்பு மற்றும் வாழ்விடம்
------------------------

இது மேற்கு மற்றும் நடு ஆப்பிரிக்காவின் பல நாடுகளில் காணப்படுகிறது, இதில் பெனின், கமரூன், காங்கோ மக்களாட்சிக் குடியரசு, கோட் டிவார், எக்குவடோரியல் கினி, கானா, கினி, லைபீரியா, நைஜீரியா, செனிகல், சியரா லியோனி மற்றும் டோகோ ஆகியவை அடங்கும்.

பாதுகாப்பு
----------

இது தற்போது பன்னாட்டு இயற்கைப் பாதுகாப்புச் சங்கத்தால் தீவாய்ப்புக் கவலை குறைந்த இனமாக மதிப்பிடப்பட்டுள்ளது. ஏனெனில் இந்த வெளவால் மிகப் பெரிய புவியியல் வரம்பைக் கொண்டுள்ளது; மேலும் இதன் எண்ணிக்கையும் அதிக அளவில் காணப்படுவதோடு எண்ணிக்கையில் வீழ்ச்சி இருக்க வாய்ப்பில்லை.

மேற்கோள்கள்
-----------

1. 1 2 3  Monadjem, A.; Taylor, P.J.; Jacobs, D.; Cotterill, F. (2017). "Glauconycteris poensis". *The IUCN Red List of Threatened Species*. **2017**: e.T44798A22069513. doi:10.2305/IUCN.UK.2017-2.RLTS.T44798A22069513.en.
2. 1 2  Gray, J.E. (1842). "Descriptions of some new genera and fifty unrecorded species of Mammalia". *The Annals and Magazine of Natural History; Zoology, Botany, and Geology* **10**: 258. .
**மெய்நிகர் திரையரங்கு** (*Virtual Theatre*) என்பது ஒரு கணணி விளையாட்டு இயந்திரம். இவ்வியந்திரம் Revolution Sofware என்ற நிறுவனத்தால் கணணி இயங்குதளத்தில் சாகச விளையாட்டுகள் செய்வதற்கு பயன்படுத்தப்படும். இங்கே குழுக்கள் தங்கள் நிகழ்வுகளை ஸ்கிரிப்ட் செய்யவும் உயிரூட்டிய கதாபாத்திரங்களை பின்னணிச்சூழல் சார்பாக அசையவைக்கவும் ஒரு புள்ளி மற்றும் கிளிக் பாணி இடைமுகத்தை பயன்படுத்தலாம். அதன் முதல் வெளியீட்டின்போது, LucasArts' SCUMM மற்றும் Sierra's Creative Interpreter, போன்ற போட்டியிடும் இயந்திரங்களை வெளியிட்டன, இதற்கு காரணம் அவர்களது அன்றைய உயர் மட்ட செயற்கை நுண்ணறிவு ஆகும். இந்த இயந்திரம் முதல் 1989 ஆம் ஆண்டு முன்மொழியப்பட்டது, இதை பாவித்து உருவான முதல் கணணி விளையாட்டு Lure of the Temptress 1992ஆம் ஆண்டு வெளிவந்தது. அதை தொடர்ந்து Beneath a Steel Sky (1994), Broken Sword: The Shadow of the Templars (1996) மற்றும் Broken Sword II: The Smoking Mirror (1997) உருவாகின.

இவ்வியந்திரம் விளையாட்டு கதாநாயகனை சுதந்திரமாக விளையாட்டு உலகை சுற்றிபார்க்க அனுமதித்தது, இது முன்னர் சாத்தியம் இல்லை. அனைத்து கதாபாத்திரங்கள் மற்றும் பொருட்கள் இடத்தை ஆக்கிரமித்தது, அதன் விளைவாக வீரர் அல்லாத கதாபாத்திரங்கள் அறியாமல் கதாநாயகனின் பாதையை தடுக்க முடியாது. இது முந்தைய விளையாட்டு இயந்திரங்கள் விட மிகவும் யதார்த்தமான விளையாட்டு உலகம் ஒன்றை உருவாக்கியது. முன்னையதாக கதாநாயகன் அல்லாத கதாபாத்திரங்கள் மிகவும் எளிமையான பணிகளை செய்தன, அவை அறியாமல் கதாநாயகனின் பாதையை தடை செய்யும்.

மெய்நிகர் திரையரங்கு (Virtual Theatre) இயந்திரத்தை பாவிக்கும் விளையாட்டுகள் இப்பொழுது ScummVMயை உபயோகித்து நவீன வன்பொருட்களில் பாவனை செய்யலாம். இதன் காரணமாக இவ்வியந்திரம் அதிகாரப்பூர்வமாக வெளியிடப்படாத தளங்களிலும் இயங்கும். 2012ஆம் ஆண்டில் இவ்வியந்திரமனது Broken Sword: The Serpent's Curse (2013)காக "Virtual Theatre 7" ஆக புதுப்பிக்கப்படவுள்ளது.

அபிவிருத்தி
-----------

சார்லஸ் செசில் மற்றும் டோனி வார்ரிநேர் ஆகிய இருவரும் Artic Computing என்ற ஆங்கில வீடியோ விளையாட்டு மேம்பாட்டு நிறுவனத்தில் பணியாற்றினர். 1990ஆம் ஆண்டு அவர்கள் இருவரும் டேவிட் ச்ய்கேஸ் மற்றும் நொரின் கார்மொடியுடன் இணைந்து தங்கள் வீடியோ விளையாட்டு நிறுவனத்தை ஆரம்பித்தனர். அவர்களது முதல் கணணி விளையாட்டாக Lure of the Temptressயை 1992ஆம் ஆண்டு அமிகா, அடாரி எஸ்டி மற்றும் கணனிக்கும் செய்தனர்.

1994ஆம் ஆண்டு 'Beneath a Steel Sky' அமிகா மற்றும் கணனிக்கு வெளியிடப்பட்டது. இதற்காக மேம்படுத்தப்பட்ட மெய்நிகர் திரையரங்கை வார்ரிநேர் மற்றும் ச்ய்கேஸ் பயன்படுத்தினார்கள். எனினும் இது Lure of the Temptressயை விட ஆறு மடங்கு பெரிதாக அளவில் இருந்தது. Broken Sword: The Shadow of the Templars 1996ஆம் ஆண்டு கணணி, மேக் மற்றும் பிளே ஸ்டேஷன்இற்காக வெளிவந்தது. இதனையடுத்து 'Broken Sword II: The Smoking Mirror' 1997ஆம் ஆண்டு கணனிக்கும் பிளேஸ்டேஷனிற்கும் வெளிவந்தது.

அம்சங்கள்
---------

பாரம்பரியமாக இவ்வாரான கணணி விளையாட்டுகளில் கதாநாயகனல்லாத கதாபாத்திரங்கள் நிலையாக இருந்தன. எனினும் Virtual Theatre இக்கதாபாத்திரங்களை அக்கற்பனை உலகில் விரும்பியவாறு நடமாடவிட்டது.

இதனது இன்னுமோர் அனுகூலமானது இது எந்த ஒரு தளத்திலும் தங்கியிருக்காது. இது அமெரிக்க மென்பொருள் கட்டுமானர்கள் பாவித்த Cயை Amigaவில் வேகமாக செயலாற்றியது. இது Sierra titlesயை விட அதிநவீன யுக்திகளை பாவனை செய்து 'King's Quest VI'யை Amigaவுக்கு மாற்றியது.
**பஞ்சட்டி திருவாலீசுவரர் கோயில்** தமிழ்நாட்டில் திருவள்ளூர் மாவட்டம், பஞ்சட்டி என்னும் ஊரில் அமைந்துள்ள சிற்றூர்க் கோயில் ஆகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் திருவாலீசுவரர் சன்னதியும், ஆனந்தவல்லி அம்மை, காரிய சித்தி விநாயகர், முருகன், வள்ளி, தெய்வானை, நவக்கிரகங்கள், சிம்மம் (நந்தி தேவர்), பலிபீடம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிருவகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. ஆனி திருமஞ்சனம் மாதம் நவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
சைவ நூல்களான பன்னிரு திருமுறைகளிலும் ஐந்து பகுதிகளை மட்டுமே கொண்ட பாகுபாடு **பஞ்ச புராணமாகும்**. இவை பன்னிரு திருமுறைகளை அன்றாடம் ஓத இயலாத காரணத்தினால் எளிமைப்படுத்த உருவாக்கப்பட்டது.

பஞ்ச புராணத்தின் பகுதிகள்
-------------------------

1. தேவாரம் - திருஞானசம்பந்தர், திருநாவுக்கரசர், சுந்தர மூர்த்தி நாயனார்
2. திருவாசகம், திருக்கோவையாரர் - மாணிக்கவாசகர்
3. திருவிசைப்பா - திருமாளிகைத் தேவர் முதலிய ஒன்பது சைவ அடியார்கள்
4. திருப்பல்லாண்டு - சேந்தனார்
5. திருத்தொண்டர்புராணம் - சேக்கிழார்

பஞ்சபுராணம் ஓதுதல்
------------------

முதன்மைக் கட்டுரை: பஞ்சபுராணம் ஓதுதல்
சிவாலயங்களில் ஆறுகால பூசைகளின் போது **பஞ்சபுராணம்** ஒதுதல் நிகழ்கிறது. இதற்காக தேவாரம், திருவாசகம் திருக்கோவையார், திருவிசைப்பா, திருப்பல்லாண்டு, திருத்தொண்டர்புராணம் ஆகிய ஐந்து பகுதிகளிலிருந்தும் ஒரு பாடல் வீதம் பாடப்படுகிறது.

பஞ்சபுராணம் பாட துவங்கும் போது 'திருச்சிற்றம்பலம்' என்று சொல்லி துவங்கி, விநாயகா் வாழ்த்துப் பாடலுடன் ஆரம்பிக்க வேண்டும். பின்னா் மேற்கூறிய 5 பகுதிகளிலிருந்து ஒருபாடல் வீதம் பாடி, தொடா்ந்து அருணகிாி நாதா் பாடிய திருப்புகழ் தொகுப்பில் இருந்து "ஏறுமயிலேறி விளையாடுமுகம் ஒன்றே" என்ற பாடலுடன் "வான்முகிழ் வழாது பெய்க" என்ற கந்த புராண வாழ்த்துப்பாடல் பாடி நிறைவு செய்வது வழக்கம்.

கருவி நூல்
----------

சிவவழிபாடு - கி பழநியப்பனார் நூல்

இவற்றையும் காண்க
----------------

சைவ சித்தாந்தம்

வெளி இணைப்புகள்
---------------
**அபோகர் வனவிலங்கு சரணாலயம்** (*Abohar Wildlife Sanctuary*) இந்தியாவின் பஞ்சாப் மாநிலத்தில் பாசில்கா மாவட்டத்தில் அமைந்துள்ளது. தனியார் இயற்கை காப்பகமான இது 1975 ஆம் ஆண்டில் ஒரு சரணாலயம் என்ற தகுதியைப் பெற்றது. மீண்டும் 2000 ஆம் ஆண்டில் வனவிலங்கு பாதுகாப்புச் சட்டம் 1972 இன் கீழ் ஒரு சரணாலயத்தின் தகுதியைப் பெற்றது. புல்வாய் இன மான்களை பாதுகாக்கும் புகலிடமாக அறியப்படுகிறது. இப்பகுதியை பூர்விகமாகக் கொண்ட பிசுனோய் மக்கள் புல்வாய் இன மான்களை புனித விலங்காக கருதுகிறார்கள்.

அமைவிடம்
--------

அபோகர் வனவிலங்கு சரணாலயம் இந்தியாவின் பஞ்சாப் மாநிலத்தில் உள்ள பாசில்கா மாவட்டத்தில் அமைந்துள்ளது. இம்மாவட்டம் பிசுனோய் சமூக மக்கள் வசிக்கும் 13 வருவாய் கிராமங்களைக் கொண்டுள்ளது. 18,650 எக்டேர் நிலப்பரப்பைக் கொண்டுள்ளது. இது புல்வாய் மான்களைப் பாதுகாக்கும் நோக்கில் வேலை செய்யும் பிசுனோய் மக்களின் 13 விவசாய நிலங்களையும் கொண்டுள்ளது.

சுற்றுலா
--------

அபோகர் வனவிலங்கு சரணாலயம் ஒரு முக்கிய சுற்றுலா தலமாகும். தாவரங்கள் மற்றும் விலங்கினங்களின் பல்வேறு வகைகளுக்கு தாயகமாக உள்ளது. புல்வாய் மான்களுக்கும் நீலான் மான்களுக்கும் இச்சரணாலாயம் மிகவும் பிரபலமானது. முயல், குள்ளநரி, காட்டுப்பன்றி, வாகை மரம், கருவேல மரம், வேம்பு மரம் போன்ற பிற விலங்குகளும் தாவரங்களும் இங்கு நிறைந்துள்ளன.

மேற்கோள்கள்
-----------

1. ↑  "Abohar Wildlife Sanctuary, Ferozepur". *www.nativeplanet.com* (ஆங்கிலம்). 2021-11-28 அன்று பார்க்கப்பட்டது.
2. ↑  "Black Buck Sanctuary Abohar | District Fazilka, Government of Punjab | India" (ஆங்கிலம்). 2021-11-28 அன்று பார்க்கப்பட்டது.
3. ↑  "The Abohar Wildlife Sanctuary is located in which state - GKToday". *www.gktoday.in*. 2021-11-28 அன்று பார்க்கப்பட்டது.